CELEX: C2006/010/55
Language: lt
Date: 2006-01-14 00:00:00
Title: Byla T-398/05  2005 m. lapkričio 7 d.  pareikštas ieškinys byloje  Tesoka prieš Europos gyvenimo ir darbo sąlygų gerinimo fondą

14.1.2006   
            
            
               LT
            
            
               Europos Sąjungos oficialusis leidinys
            
            
               C 10/28
            
         2005 m. lapkričio 7 d. pareikštas ieškinys byloje Tesoka prieš Europos gyvenimo ir darbo sąlygų gerinimo fondą
   
   (Byla T-398/05)
   (2006/C 10/55)
   Proceso kalba: prancūzų
   Šalys
   
      Ieškovė: Sabrina Tesoka (Overijse, Belgija), atstovaujama advokato J.-L. Fagnart
   
      Atsakovas: Europos gyvenimo ir darbo sąlygų gerinimo fondas
   Ieškovės reikalavimai
   
               —
            
            
               panaikinti aiškų 2005 m. spalio 14 d. sprendimą atmesti;
            
         
               —
            
            
               pripažinti, kad ieškovė turi teisę gauti visas išmokas ir lengvatas, kurias ji turi teisę reikalauti dėl 2005 m. rugpjūčio 2 d. atsistatydinimo pagal Reglamento Nr. 1860/76 17 straipsnio 2 dalies 2 pastraipą, iš dalies pakeistą 2005 m. birželio 24 d. Reglamento (EB) Nr. 1111/2005 1 straipsnio 8 punktu;
            
         
               —
            
            
               priteisti iš atsakovo sumokėti 35 000 eurų išmoką, nustatytą vadovaujantis teisingumo principu, bei 7 % palūkanas už laikotarpį nuo 2005 m. rugpjūčio 2 d.
            
         
               —
            
            
               priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė, kuri nuo 2001 m. buvo atsakovo personalo narė, 2005 m. rugpjūčio 2 d. atsistatydino siekdama gauti Reglamente Nr. 1111/2005 numatytas pinigines išmokas, skirtas iki 2005 m. rugpjūčio 4 d. atsistatydinusiems personalo nariams. Ieškinyje ieškovė tvirtina, kad atsakovas atmetė jos prašymą suteikti išmokas, į kurias ji turėjo teisę, bei atsisakė suteikti dokumentus, kurių jai reikia, norint gauti socialinę apsaugą gyvenamosios vietos valstybėje, ir prašo panaikinti šį sprendimą dėl atsisakymo bei atlyginti tariamai patirtus nuostolius.
   Grįsdama savo ieškinį ji remiasi Reglamento Nr. 1860/76 17 straipsnio 2 dalies 2 pastraipos, iš dalies pakeistos 2005 m. birželio 24 d. Reglamento (EB) Nr. 1111/2005 1 straipsnio 8 punktu, Kitų Europos Bendrijų tarnautojų įdarbinimo sąlygų 28b straipsnio, 1988 m. sausio 13 d. Komisijos reglamento ir teisėtų lūkesčių principo pažeidimais.